6. ΠΡΟΕΔΡΙΚΟΝ ΔΙΑΤΑΓΜΑ της 17 Σεπτ. / 4 Οκτ. 1934 Περί λειτουργίας βιομηχανικών και βιοτεχνικών εργοστασίων εν υπογείοις. Προϋποθέσεις χρησιμοποιήσεως υπογείων Άρθρ.1.-Εις υπόγεια διαμερίσματα, των οποίων η οροφή δεν είναι κατά 1 1/2 τουλάχιστον μέτρον υψηλοτέρα του επιπέδου της οδού, απαγορεύεται η εγκατάστασις οιασδήποτε βιομηχανικής ή βιοτεχνικής εργασίας. Δάπεδα, τοίχοι Άρθρ.2.-1.Το δάπεδον των υπογείων τούτων δέον να είναι τσιμεντόστρωτον ή πλακόστρωτον ή να φέρη ξυλίνην επίστρωσιν, αεριζομένην κάτωθεν δια κενού χώρου. 2.Οι τοίχοι αυτών δέον να είναι επεστρωμένοι δι’ υλικού αδιαποτίστου από της υγρασίας και ν’ ασβεστοχρίωνται άπαξ τουλάχιστον του έτους. Φωτισμός - Αερισμός Άρθρ.3.-1.Τα υπόγεια δέον να φωτίζωνται επαρκώς δια φυσικού φωτός από της 9ης τουλάχιστον πρωϊνής μέχρι της 4ης απογευματινής. Ο φυσικός φωτισμός πέραν των ωρών τούτων οσάκις παρίσταται ανάγκη ενισχύεται και δια τεχνητού φωτός. 2.Τα υπόγεια δέον να έχουν επαρκή αριθμόν ανοιγμάτων και παραθύρων, δι’ ων να εξασφαλίζηται ο φυσικός αερισμός αυτών. Ο φυσικός αερισμός, οσάκις παρίσταται ανάγκη, ενισχύεται και δια τεχνητού αερισμού, εγκαθισταμένων κεντροφύγων ηλεκτροκινήτων ανεμιστήρων κατά τας υποδείξεις του αρμοδίου Επιθεωρητού Εργασίας. 3.Απαγορεύεται το κλείσιμον των ανοιγμάτων των παραθύρων κατά την ώραν της εργασίας εν καιρώ θέρους, εν καιρώ δε χειμώνος διανοίγονται ταύτα συχνάκις δια την ανανέωσιν της ατμοσφαίρας της εργασίας. Αποπτίποντα ύδατα Άρθρ.4.-1.Τα κατά την εκτέλεσιν της εργασίας αποπίπτοντα ύδατα δέον να κατευθύνωνται αμέσως προς την εγγυτέραν υπόνομον δι’ αδιαποτίστων αυλάκων, κεκαλυμένων δια σιδηράς εσχάρας, είτε δια κλειστών οχετών. 2.Δια την πλήρη και άμεσον απομάκρυσιν των αποπιπτόντων υδάτων το έδαφος φέρει την αναγκαίαν επίκλισιν και να είναι αδιαπότιστον και ομαλόν. Πριν ή τ’ αποπίπτοντα υγρά διοχετευθώσιν εις την υπόνομον, οδηγούνται εις μικράν δεξαμενήν καθιζήσεως, ένθα συγκρατούνται άπαντα τ’ απορρίμματα, τα δυνάμενα να προκαλέσωσιν έμφραξιν των υπονόμων. 3.Όπου το έδαφος των υπογείων ευρίσκεται χαμηλώτερον της εγγυτέρας υπονόμου και η άμεσος αποχέτευσις προς αυτήν είναι αδύνατος, εκεί απαγορεύεται η εγκατάστασις οιασδήποτε εργασίας σχηματιζούσης υγρασίαν. 4.Όπου διαχύνονται υγρά δέον να τοποθετήται επί του εδάφους και εις ο μέρος ίστανται οι εργάται ξυλίνη εσχάρα δια να προφυλάσσωνται οι πόδες των από την υγρασίαν. Επίσης εις τα τσιμεντόστρωτα ή πλακόστρωτα υπόγεια και επί του εδάφους όπου ίστανται επί μακρόν εργαζόμενοι και πατώσιν οι εργάται δέον να τοποθετήται ξυλίνη εσχάρα ή ξύλινον υπόβαθρον δια να προστατεύωνται οι πόδες των από του ψύχους. Απαγωγή καυσαερίων. Εστίαι. Άρθρ.5.-1.Απαγορεύεται η εντός υπογείων εγκατάστασις οιασδήποτε κονιορτώδους ή εγκλειούσης επιβλαβή, ασφυκτικά ή δηλητηριώδη αέρια εργασίας. 2.Απαγορεύεται η διατήρησις εντός των υπογείων παντός εκρηκτικού ή αναφλεξίμου υλικού, πλην της περιπτώσεως καθ’ ην ταύτα χρησιμοποιούνται μόνο ως αποθήκαι. 3.Απαγορεύεται η εντός των υπογείων λειτουργία γυμνής πυράς εξ ανθράκων. Άνωθεν πάσης τοιαύτης πυράς τοποθετείται καλύπτρα μετά καπναγωγού, απάγουσα αποτελεσματικώς τα καυσαέρια, άμα τω σχηματισμώ των προς την εξωτερικήν ατμόσφαιραν. Όπου τούτο δεν είναι δυνατόν να εφαρμοσθή, εκεί επιτρέπεται η εγκατάστασις θερμαντικής εστίας, λειτουργούσης μονον δι’ αεριόφωτος ή ηλεκτρισμού. Έξοδοι. Κλίμακες. Αποχωρητήρια. Άρθρ.6.-1.Πάντωντων υπογείων αι έξοδοι δέον να είναι εύκολοι, ελεύθεραι και επαρκείς, ούτως ώστε να δύνανται οι εν αυτοίς εργαζόμενοι ν’ απομακρύνωνται ταχέως εν περιπτώσει κινδύνου. 2.Αι κλίμακες των υπογείων δέον να είναι σταθερώς προσηλωμέναι, αι βαθμίδες αυτών στερεαί και να φωτίζωνται δια φυσικού ή τεχνητού φωτός. 3.Απαγορεύεται η εγκατάστασις αποχωρητηρίων και ουρητηρίων εντός των υπογείων αιθουσών εργασίας. Υποχρεώσεις ιδιοκτητών και εργαζομένων Άρθρ.7.-1.Τα υπόγεια τα μη πληρούντα τα δια των ως άνω διατάξεων οριζόμενα μόνον ως αποθήκαι δύνανται να χρησιμοποιηθώσιν εφεξής. 2.Οι ιδιοκτήται πάντων των ήδη λειτουργούντων υπογείων υποχρεούνται να προβώσιν εις άμεσον διαρρύθμισιν αυτών συμφώνως προς τας ως άνω αναγραφομένας διατάξεις. Εάν η τοιαύτη Σελ. 305 Υγιεινή και ασφάλεια χώρων εργασίας και εργαζομένων 15.Λ.α.6 διαρρύθμισις δεν είναι δυνατή, ή οι ενδιαφερόμενοι αμελήσωσι να προβώσιν εις τοιαύτην μετά πάροδον έτους από της δημοσιεύσεως του παρόντος, υποχρεούνται οι εργαζόμενοι να εγκαταλείψωσι πάντα τα ως ακατάλληλα προς εργασίαν κρινόμενα υπόγεια. Υποχρεώσεις αστυνομικών Τμημάτων. Άρθρ.8.-Τα εν Αθήναις και Πειραιεί Αστυνομικά Τμήματα υποχρεούνται εντός μηνός από της δημοσιεύσεως του παρόντος να καταγράψωσι πάντα τα εν τη περιφερεία αυτών λειτουργούντα υπόγεια και ν’ αποστείλωσιν εις την Γενικήν Επιθεώρησιν Εργασίας πίνακας αναγράφοντας την ακριβή διεύθυνσιν εκάστου. Εξέτασις υπογείων υπό Επιτροπής. Άρθρ.9.-1.Μετά πάροδον διμήνου από της δημοσιεύσεως του παρόντος, Επιτροπή αποτελουμένη από τον Επιθεωρητήν Επαγγελματικής Υγιεινής, εξ ενός Μηχανικού Επιθεωρητού ή Επόπτου Εργασίας και ενός αστυνομικού, περιερχομένη πάντα τα υπόγεια των πόλεων Αθηνών και Πειραιώς, θ’ αποφανθή μετά λεπτομερή εξέτασιν, περί της καταλληλότητος ή μη εκάστου και θα καθορίση ποία εξ αυτών δέον να εγκαταλειφθώσι μετά την πάροδον του ως άνω έτους, εις ην περίπτωσιν δεν επενεχθώσιν αι αναγκαίαι διαρρυθμίσεις. 2.Λεπτομερής πίναξ των ως ακαταλλήλων κριθησομένων υπογείων θα δημοσιευθή εις το τέλος του έτους εν τη Εφημερίδι της Κυβερνήσεως και επί τη βάσει τούτο τα όργανα του Σώματος Επιθεωρήσεως Εργασίας, καθώς και τα οικεία αστυνομικά τμήματα θα προβώσιν εις ποινικήν δίωξιν των μη συμμορφωθέντων. Δια τας λοιπάς πόλεις της Ελλάδος, όπου δεν εδρεύει Επιθεώρησις Εργασίας, η εκτέλεσις του παρόντος ανατίθεται εις τας κατά τόπους Αστυνομικάς Αρχάς. Εις τον Ημέτερον επί της Εθνικής Οικονομίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 306 15.Λ.α.6 Υγιεινή και ασφάλεια χώρων εργασίας και εργαζομένων 